ஆள் பிடிக்கிறாங்க ஒழிஞ்சிக்கோங்க

சம்சுல் இஸ்லாம் சங்க தேர்தலில் தங்களுக்கு விருப்பமானவர்களை அமர்த்துவதற்காக இரு கோஷ்டிகளாக பிரிந்துள்ளனர். ஒன்றும் இல்லாத உப்புச்சப்பானி தேர்தலில் ஆள்பிடிப்பது கண்கூடாக தெரிகிறது. அரசியல் கட்சி தேர்தல்களில் கூட நமதூரில் இப்படி பார்த்திருக்க முடியாது. அப்படி ஒன்றும் லட்சக்கணக்கில் சொத்தைகளும் கிடையாது. அநேகமாக அதிகமாக தாலியறுக்கும் வேலைக்கு ஏன் இவ்வளவு அடிதடி என்று பொதுமக்கள் கேட்கிறார்கள்.

ஒரு குறூப் படிவத்தை கொடுக்க மற்றொரு குறூப் ஆளை ஆளாக்காக அழைத்து சென்று நீங்க பணம் கூட தரவேண்டாம் கையெழுத்து மட்டும் போட்டா போதும் என்கிற ரேஞ்சில் செல்வது கண்கூடாக தெரிகிறது.

சங்க தேர்தல்களுக்கு சட்டமன்ற தேர்தல்களில் வாக்காளர் பட்டியலில் பெயர் சேர்க்கும் சமூக பணிபோன்று அப்ளிகேசன் கொடுத்து ஆள்சேர்ப்பது கேவலமானது. கண்டிக்கத்தக்கது. சங்கத்தின் பைலா பற்றி புதிதாக சேர்பவர்களுக்கு விளக்கம் அளிப்பதோ, அதன் நகலோ கொடுக்கப்படவில்லை.

சட்டபடி தேர்தல் அறிவிக்கப்பட்டபின் சேர்பவர்கள் ஓட்டளிக்க தகுதியற்றவர்கள் என்கிற அடிப்படை அறிவு கூட இன்றி களப்பணியாற்றி வருகின்றனர். இதனால் தேர்தலுக்கு பின் சட்ட சிக்கலை சந்திக்க நேரிடலாம். தோற்றவரோ வேறு ஒருவரோ பட்டுக்கோட்டை செசன்ஸ் கோர்டில் வழக்கு தொடுக்க முடியும். (முழுமையாக தெரிந்தவர்கள் விளக்கவும். தேர்தல் அதிகாரி, வக்கீல் முனாப் விளக்கினால் தேவலாம்).

எது எப்படியோ கருத்தொற்றுமை அடிப்படையில் நல்ல தலைவரையும், செயலாளரையும் தேர்ந்தெடுத்தல் அவசியம். அரசியல் சூழ்ச்சிகளுக்கு பலியாகிவிடாமல் இப்பகுதியிலுள்ளோர் ஒற்றுமையுடன் செயல்படவேண்டும் என்பதே எல்லோரது எதிர்பார்ப்பும்.